title: Jivago selaropik (suterot)
text: Lansielon bak taneaksat ke 1906 Gromeko va auzara is lexura deneon grustar. Tan lexusik tir dingeltokusik naf gu Amalya is vegungik koe Montenegro gida. Lanviele male gida zo rozar kiren kontan banlize awalker. Aleksandr Aleksandrovitc is Yuri is Mica do in lakid. Dene gida Amalya zo roper kire kan wuptesixa al lajivakser. Baroye sardikye va mawa tixolon kolanid. Banlize inya lebamafa is furovepesa do dingeltokusik pulvir ; kalir da « uculecker » voxen « bexe batcoba nijuyur kwestaca. » Katcalad da koe orikafa alava ke olkoba moe rova, modasa sardikya tigir ( to Lara ). Wotron Komarovski kadimu marwida divlanir ise va gum mo azeka poke rova ke Lara vanburer. Afi divmodar azen ina, megrupeson da gan Yuri is Mica zo dizver, va koekafa vula do Komarovski pakar, dumede « co tir dotc levveges va nubumara ke ini dotcusik ». Sin va dofugafa disukera ikazilid, tison kalaf da sinafa birga me al zo kosmar isen Amalya me tir awalkeyesa. Taneatomon Yuri va Lara wir ise gan nakila zo droler. Mica pu Yuri bam prejar da bate dizvenikye tir miltan tuizakayas va dalintafe gadikye moi inafa ksera koe impadimak.